Kom saam op Corné Louw se ‘date night’ - Afrikaanse Musiek Nuus
Kom saam op Corné Louw se ‘date night’
8 Julie 2019 8 Julie 2019 Digitaal
Corné Louw is nie iemand wat musiek op die gewone manier aanpak nie. Sy eerste enkelsnit en ook die titelsnit van sy komende album, Date Night, is nie net ’n bewys hiervan nie, maar verklap ook meer van wat luisteraars van hierdie moderne kunstenaar, met sy strelende storievertellerstem, kan verwag.
Date Night is ’n vars en moderne Country-Popsnit wat lekker is om na te luister en jou voete onwillekeurig sal laat jeuk om op die dansvloer uit te kom. Die liedjie, wat deur Corné, Hugo Ludik en Vaughan Gardiner geskryf is, sal aanklank vind by enigiemand wat in ’n verhouding is en wil paartjies herinner om vir mekaar tyd te maak in vandag se gejaagde lewe.
“Aan die begin van ’n verhouding word daar baie beloftes gemaak, maar dan gebeur die lewe en is daar
verantwoordelikhede wat nagekom moet word. Dit is dan so maklik om verby mekaar te begin leef,” verklap dié liedjieskrywer en musikant oor die boodskap agter sy eerste enkelsnitvrystelling. “Die enkelsnit beteken vir my baie, want dit het met my en my vrou gebeur vandat ons twee wonderwerkies gebore is. ’n Tweeling hou ons heeltemal weg van die dinge wat ons as ’n paartjie altyd saam gedoen het. Maar ons verruil hulle vir niks!”
Kyk die musiekvideo eksklusief hier:
VORIGE Elandré is nou ‘tussen die lakens’
Joshua na die Reën waai ‘soos die wind’ met nuwe enkelsnit VOLGENDE
Meisierockers sing oor die ‘langpad’
7 Februarie 2018 Digitaal
Bobby van Jaarsveld se nuwe musiekvideo is hier
24 Oktober 2017 Digitaal
Sangers speel gholf vir goeie doel én jy kan wen!
9 November 2018 Promosie
Bokkies Jag – Ricus Nel
Dié twee bekendes is reeds 6 jaar getroud
Aitsa Afrikaanse Musiektoekennings 2019: En die wenners is...
Kopiereg © 2014 - 2019